laion/Wikipedia-Exotic huggingface dataset:
חובר חבר

חובר חבר הוא איסור לא תעשה השייך לאיסורי הכישוף. על פי פרשנות חז"ל והפסיקה ההלכתית, משמעות האיסור היא ללחוש לחשים הגורמים לחבירתם יחד של בעלי חיים שונים. מקור איסור 'חובר חבר' מובא בספר דברים, כחלק מרשימת כישופים אותם אסרה התורה לבצע: כִּי אַתָּה בָּא אֶל הָאָרֶץ אֲשֶׁר ה' אֱלֹהֶיךָ נֹתֵן לָךְ לֹא תִלְמַד לַעֲשׂוֹת כְּתוֹעֲבֹת הַגּוֹיִם הָהֵם. לֹא יִמָּצֵא בְךָ מַעֲבִיר בְּנוֹ וּבִתּוֹ בָּאֵשׁ קֹסֵם קְסָמִים מְעוֹנֵן וּמְנַחֵשׁ וּמְכַשֵּׁף. וְחֹבֵר חָבֶר וְשֹׁאֵל אוֹב וְיִדְּעֹנִי וְדֹרֵשׁ אֶל הַמֵּתִים. כִּי תוֹעֲבַת ה' כָּל עֹשֵׂה אֵלֶּה, וּבִגְלַל הַתּוֹעֵבֹת הָאֵלֶּה ה' אֱלֹהֶיךָ מוֹרִישׁ אוֹתָם מִפָּנֶיךָ. תָּמִים תִּהְיֶה עִם ה' אֱלֹהֶיךָ — ספר דברים, פרק י"ח, פסוקים ט'–י"ג פעולת חובר החבר נזכרת בספר תהלים: ”אֲשֶׁר לֹא יִשְׁמַע לְקוֹל מְלַחֲשִׁים, חוֹבֵר חֲבָרִים מְחֻכָּם” (פרק נ"ח, פסוק ו'). בספר איוב מופיע המושג חברים אותו מפרשים רבים קושרים לחובר החבר:”יִכְרוּ עָלָיו חַבָּרִים יֶחֱצוּהוּ בֵּין כְּנַעֲנִים” (פרק מ', פסוק ל'). איסור חובר חבר הוא איסור לא תעשה שעונש העובר עליו במזיד לאחר התראת עדים הוא מלקות. עם זאת, עונש המלקות מושת רק על העושה מעשה בנוסף ללחש. בתלמוד הבבלי מובאת ברייתא לפיה איסור 'חובר חבר' הוא העושה ”אחד חֵבר גדול ואחד חֵבר קטן, ואפילו נחשים ועקרבים” (מסכת סנהדרין דף ס"ה עמוד א'), רש"י שם פירש שהכוונה שמחבר ואוסף יחד מינים שונים של בעלי חיים, כדי לגרותם זה בזה או כדי להרחיקם ממקום יישוב על מנת שלא יזיקו. פירושו הובא בקרב ראשונים ואחרונים רבים. וכך נפסק להלכה בשולחן ערוך:”חובר חבר זהו שעל ידי לחש מקבץ חיות או נחשים ועקרבים, יתושים ופרעושים” (שולחן ערוך יורה דעה סימן קעט סעיף ה). הרמב"ם, נאמן לשיטתו הכללית כי אין ממש בכשפים ובלחשים למיניהם, סובר שאיסור חובר חבר הוא באמירת לחישה שהלוחש סבור כי היא פועלת למנוע מחיות מזיקות להזיק: איזהו חובר? - זה שמדבר בדברים שאינן לשון עם, ואין להן ענין, ומעלה על דעתו בסכלותו שאותן הדברים מועילין, עד שהן אומרים שהאומר כך וכך על הנחש או על העקרב אינו מזיק, והאומר כך וכך על האיש אינו ניזוק — משנה תורה לרמב"ם, הלכות עבודה זרה וחוקות הגויים, פרק י"א, הלכה י' בתלמוד הבבלי במסכת כריתות מובאים דברי אביי לפיהם כאשר חיה רעה רודפת אחר האדם, מותר לו ללחוש כדי להציל עצמו מסכנתה: "האי מאן דבעי למיצמד זיבורא ועקרבא - אסור, ואי קאתו בתריה - שרי (בתרגום חופשי לעברית: אסור להצמיד על ידי לחש דבורה ועקרב, אולם אם הם רודפים אחריו מותר)". דבריו של אביי נפסקו להלכה בשולחן ערוך: "מי שרודפים אחריו נחש ועקרב, מותר לחבר כדי שלא יזיקוהו". רש"י על מסכת סנהדרין דף ס"ה עמוד א'. דבריו הובאו בראשונים ובאחרונים רבים, דוגמת רבי יוסף בכור שור על ספר דברים פרק י"ח פסוק י"א, אברבנאל שם על פסוק ט', פסקי הרא"ש על מסכת סנהדרין פרק ז הלכה ד, ועוד. תלמוד בבלי, מסכת כריתות, דף ג', עמוד ב' שולחן ערוך, יורה דעה, סימן קע"ט, סעיף ז'
האגודה הלאומית הנורווגית של הסאמים

האגודה הלאומית הנורווגית של הסאמים (בנורווגית: Norske Samers Riksforbund, בסאמית צפונית: Norgga Sámiid Riikasearvi, בסאמית דרומית: Nøørjen Saemiej Rijhkesiebrie בלולה סאמי: Vuona sámij rijkasiebre, בראשי תיבות: NSR) היא הארגון הסאמי הגדול ביותר בנורווגיה. הNSR מקדמת עשיה חברתית, תרבותית והסברתית באמצעות הצוותים המקומיים והעמותות הסאמיות שלה, ומתמודדת לבחירה בפרלמנט הסאמי. ישנן 24 עמותות סאמיות ששייכות ל־NSR. הNSRR נוסדה ב־1968 ותרמה לבניה ולפיתוח של החברה והתרבות הסאמיים עוד לפני הקמת הפרלמנט הסאמי. ה־NSR שואפת לאחד את העם הסאמי במגוון תחומים, לכן אין לה שיוך דתי או פוליטי. הNSR היא המפלגה הדומיננטית בפרלמנט הסאמי מאז היווסדו ב־1989, וכמעט כל נשיאי הפרלמנט הסאמי הגיעו ממנה: אולה הנריק מאגה (אנ') מקאוטוקיינו (1989-1997), סוון-רואלד ניסטו (אנ') מטיספיורד (1997–2005), איילי קסקיטאלו (אנ') מקאוטוקיינו (2005–2007, 2013-2016, 2017-2021) וסילייה קארינה מוטקה מאלטה (2021-2025). רשימת נשיאי האגודה מאז היווסדה: אתר האינטרנט הרשמי של האגודה הלאומית הנורווגית של הסאמים (בסאמי צפונית) אתר האינטרנט הרשמי של האגודה הלאומית הנורווגית של הסאמים (בסאמי דרומית) אתר האינטרנט הרשמי של האגודה הלאומית הנורווגית של הסאמים (בסאמית לולית) אתר האינטרנט הרשמי של האגודה הלאומית הנורווגית של הסאמים (בנורווגית) אתר האינטרנט הרשמי של האגודה הלאומית הנורווגית של הסאמים (בשפות מרובות) האגודה הלאומית הנורווגית של הסאמים, ברשת החברתית פייסבוק האגודה הלאומית הנורווגית של הסאמים, ברשת החברתית אקס (טוויטר) האגודה הלאומית הנורווגית של הסאמים, ברשת החברתית אינסטגרם האגודה הלאומית הנורווגית של הסאמים, באתר פליקר "NSRs historie" [ההיסטוריה של NSR] (בנורווגית). נבדק ב-2024-06-18.
גראמר

האם התכוונתם ל... גראמער – כינוי לאדם החורז חרוזים ("גראמען" ביידיש) לונדון גראמר (Grammar) – הרכב פופ בריטי הפועל משנת 2009 "גארמר" (Garmr; המיתולוגיה הנורדית) – גַארְם, כלב מפלצתי של האלה הל, שומר השער לעולם המתים הלהיים (מקביל אפשרי לקרברוס מהמיתולוגיה היוונית) אישים אלייז'ה גראמר (Grammer;‏ 1868–1936) – פוליטיקאי ואיש עסקים אמריקאי אנדי גרמר (Grammer; יליד 1983) – שם הבמה של אנדרו צ'ארלס גרמר, זמר-יוצר ומפיק מוזיקלי אמריקאי קלסי גראמר (Grammer;‏ יליד 1955) – שחקן וקומיקאי אמריקאי דִּקְדּוּק (באנגלית Grammar) – אוסף הכללים המנחה את הדיבור והכתיבה בשפה מסוימת, טבעית או מלאכותית
תעודת סל ממונפת

תעודת סל ממונפת היא סוג של תעודת סל ששואפת להשיג תשואה יומית של מדד, בהכפלה בקבוע שהוגדר מראש, באמצעות מינוף. למשל הנייר המסומל SSO של Proshares שואף להשיג את התשואה היומית של מדד S&P 500 כפול 2. כדי להשיג את התוצאות האלה, משתמשות יצרניות תעודות הסל בשלל נגזרים ומכשירים פיננסים מורכבים, כדוגמת חוזי החלפה (swap), נגזרות, חוזים עתידיים, ושיטות איזון שונות. העלויות של תפעול תעודות סל שכאלה הן גבוהןת מתעודת סל רגילה, ולכן דמי הניהול נוטים להיות גבוהים מאלה של תעודת סל רגילה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. כדאי להביא עוד מהמחקר האקדמי. תעודות סל שממונפות על בסיס יומי סובלות מהשפעה מתמטית של שחיקה שנובעת מהתנודתיות. השחיקה הזו מובילה לכך שאף שבטווח היומי תעודות הסל משיגות תשואה כפולה למדד בצורה די מדויקת - לאורך זמן התשואות לא תואמות את היעד הזה. תופעה זו מובילה את יצרני תעודת הסל להגדיר את התעודות ככאלה שמיועדות לפרקי השקעה קצרים, ולא להחזקה ארוכת טווח. מחקרים מראים שלאורך החזקה של רבעון עד שנה התשואות נוטות להיות מינוף מוצלח של המדד המקורי, אך מעבר לטווח זה הן מתרחקות מהיעד. מחקר אחר מציג על פי סימולציית מונטי קרלו תעודות סל ממונפת פי 2, צפויה להשיג תשואה של פי 1.4 ממדד הייחוס עבור כל שנה, בהחזקת הנייר לפרק זמן של עשר שנים. תוצאה זו מגיעה אף שהסיכון של תעודת הסל בירידות גדול בהרבה מפי 2. תעודות סל ממונפות מציעות אפשרות לרווחים משמעותיים מעל המדד, אך גם סובלים מסיכון משמעותי למחיקת ההשקעה. Leveraged ETF Rebalancing: An ETF Database Guide, ETF Database Robert A. Jarrow, Understanding the risk of leveraged ETFs, Finance Research Letters 7, 2010-09-01, עמ' 135–139 doi: 10.1016/j.frl.2010.04.001 Marco Santoli Tim Leung, Leveraged ETFs: Admissible Leverage and Risk Horizon, SSRN, 2015 Ge Zhang Jun Wang Lei Lu, Long Term Performance of Leveraged ETFs, SSRN, 2009 Jr Trainor, Jr Baryla, Leveraged ETFs: A Risky Double That Doesn't Multiply by Two. | Journal of Financial Planning | EBSCOhost, openurl.ebsco.com, ‏2008-05-01 Dissecting Leveraged ETF Returns: Explanation, Components, and Examples, Investopedia (באנגלית) ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
בית החולים אסותא חיפה

בית החולים אסותא חיפה הוא בית חולים בחיפה מרשת אסותא מרכזים רפואיים השייכת למכבי שירותי בריאות. בית החולים נמצא במתחם קניון לב המפרץ. בשנת 2006 עבר בית החולים למיקומו בקומה השלישית של קניון לב המפרץ והוא בית חולים כירורגי בו מבוצעים למעלה משלוש-עשרה אלף ניתוחים מדי שנה. בשנת 2010 הורחבו השירותים הרפואיים בבית החולים ונוספו אבחונים ובדיקות גסטרואנטרולוגיה, טיפול פוטותרפיה, אבחון אולטרה סאונד ודימות MRI. בית החולים כולל מספר חדרי ניתוח בהם מבוצעים ניתוחי כירורגיה כללית, גניקולוגיה, ניתוחים אורתופדיים, ניתוחים פלסטיים, עיניים, אף אוזן גרון וכלי דם. לצד חדרי הניתוח, פועלות מחלקות לאשפוז והתאוששות. מלבד הניתוחים, קיימים מרפאות ומכוני אבחון נוספים. בשנת 2022, נפתח אגף אמבולטורי חדש ובו טיפול יום, אבחון מהיר, ועדה לאישור הפסקת היריון ומרפאת כאב. מכון ה-MRI פועל בסמיכות לאגף החדש. המרכז המטפל בסובלים מעודף משקל, המיועדים לניתוח לטיפול בהשמנת יתר חולנית כמו ניתוח קיצור קיבה ואחריו. רופאי המרכז ואנשי הצוות שבו מספקים מידע כגון הרצאות, הערכות מצב מטופלים לפני הליך ניתוחי וליווי רפואי אחריו. הצוות הטיפולי כולל מומחים מתחומים רבים בהם מנתחים, דיאטנים, עובדים סוציאליים ואחרים המלווים את ההליך. אתר האינטרנט הרשמי של בית החולים אסותא חיפה נטע פלג, בבית החולים אסותא חיפה נחנך אגף חדש, באתר mynet‏ חיפה, 16 במאי 2022
צ'יפופו

צ'יפופו היא סדרת ספרי ילדים מאת תמר בורנשטיין-לזר העוסקת בקורותיו של צ'יפופו, קוף, המטייל בכל ספר במקום אחר בעולם, ועוזר לילדים במהלך מסעותיו. צ'יפופו הוא בן דודו של קופיקו, וככזה הוא דומה לו בכמה תכונות אופי שובבות. לפי כמה מקורות בספרי קופיקו, צ'יפופו נולד בחונטוזה אשר במדינת ימפפוזה באפריקה כמו בן דודו קופיקו. בהמשך המחברת אמרה ששניהם הגיעו מכוכב הקופים אי שם בחלל. סדרת הילדים צ'יפופו דומה לסדרת קופיקו אך יש לה ערכים נוספים שהיא מנסה לתת לקורא, ביניהם: האחווה בין כל הילדים ללא הבדל דת גזע ומין, ידיעת והכרת הגאוגרפיה של העולם והתרבויות השונות שנמצאות בו.[דרושה הבהרה] למרות המוצא והקשר המשפחתי בין שני הקופים צ'יפופו וקופיקו, מסופר בסדרות הספרים רק על מעט מפגשים שלהם מאז שהם הגיעו לפתח תקווה בפעם הראשונה, מאז צ'יפופו מסתובב בכל העולם וכמעט לא מגיע לישראל. בשונה מבן דודו קופיקו, צ'יפופו מבצע תעלולים לא נגד כל אדם, אלא תעלוליו מוכוונים בעיקר כנגד פושעים שהוא פוגש במהלך מסעותיו. הספר הראשון שהתפרסם בסדרה הוא "הרפתקאות צ'יפופו במצרים" במקור בתעתיק "הרפתקות צ'פופו במצרים". סדרת הספרים נקראה גם "מסע ההרפתקאות של צ'יפופו ברחבי תבל". ספרים נוספים בסדרה הם: הרפתקות צ'פופו באוסטרליה הרפתקות צ'פופו בצילון (סרי לנקה) הרפתקות צ'פופו בצרפת הרפתקות צ'פופו בהולנד הרפתקות צ'פופו בסין הרפתקות צ'פופו בספרד הרפתקות צ'פופו בברזיל הרפתקות צ'פופו ביפן הרפתקות צ'פופו באלסקה הרפתקות צ'פופו בטיבט הרפתקות צ'פופו בהודו הרפתקות צ'פופו בקונגו הרפתקות צ'פופו במקסיקו הרפתקאות צ'יפופו בפורטוגל הרפתקאות צ'יפופו בטקסס צ'יפופו והאבנים היקרות בברזיל צ'יפופו ביער הגשום של אפריקה צ'יפופו נוסע להוואי צ'יפופו בארגנטינה צ'יפופו בפרו צ'יפופו בשודיה צ'יפופו ביוון צ'יפופו בטורקיה צ'יפופו בקנדה צ'יפופו בדנמרק צ'יפופו באיטליה צ'יפופו בשווייץ צ'יפופו באנגליה צ'יפופו בדרום אפריקה צ'יפופו באיראן הסדרה הודפסה בגרסאות שונות לאורך השנים. במהדורה שיצאה לאור בשנת 2024 ישנם שלושה ספרים: צ'יפופו בצרפת צ'יפופו באנגליה צ'יפופו בשוודיה סדרת צ'יפופו באתר "סימנייה" אלי אשד, תמר בורנשטיין לזר , קופיקו צ'יפופו וספייסי החייזר ואני, באתר המולטי יקום של אלי אשד, ‏2020-06-19 קופיקו כוכב עליון, אלי אשד.
מסכת חמצן

מסכת חמצן היא מכשיר נשימה המיועד לספק חמצן למשתמש במצבי חירום רפואיים, במהלך טיפולים רפואיים או בעת פעילויות הכוללות חשיפה לסביבה דלת חמצן. מסכת החמצן מורכבת מחלקים שונים כגון המסכה עצמה, צינורות חמצן ומיכל חמצן נייד או מערכת אספקת חמצן קבועה. הפיתוח של מסכות החמצן החל במאה ה-19 כאשר מדענים ורופאים התחילו להבין את החשיבות של חמצן בטיפול במחלות שונות ובמצבי חירום רפואיים. אחד החלוצים בתחום היה הרופא הבריטי ג'וזף פריסטלי, הידוע כמי שגילה את היסוד חמצן. מסכת חמצן בגרסה מוקדמת הייתה בשימוש בשנת 1919, וזאת כדי לאפשר לשני אנשים לעלות לגובה של 4,600 מטר. עם זאת, מסכת החמצן הראשונה בגרסתה המוכרת, נוצרה ב-1941 על ידי הארמני ארתור בולבוליאן. מסכת חמצן נמצאת בשימוש נפוץ כאשר יש צורך לספק חמצן למטופלים עם קשיי נשימה, התקפי לב ועוד. מסכות חמצן משמשות גם בטיפולים רפואיים שונים כמו ניתוחים או טיפולים כימותרפיים או ברפואה היפרברית. במטוסים מסחריים קיימות מסכות חמצן המופעלות אוטומטית במקרה של ירידה בלחץ האוויר בתא הנוסעים. צוללנים, עובדים בתעשיות מסוימות או חוקרים במקומות דלי חמצן (כמו מערות או גבהים גבוהים) משתמשים במסכות חמצן כדי להבטיח אספקת חמצן סדירה. מדיה וקבצים בנושא מסכת חמצן בוויקישיתוף Bonnier Corporation, Popular Science, Bonnier Corporation, 1919-01. (באנגלית) Rubicon Research Repository: Item 123456789/2245, web.archive.org, ‏2011-08-11
ורדה פומרנץ

ורדה פומרנץ (נולדה ב-1952) היא אשת צבא ישראלית, תת-אלוף במילואים; משמשת ראש אגף משפחות במנהלת החטופים, הנעדרים והשבים במשרד ראש הממשלה, שהוקמה במהלך מלחמת חרבות ברזל. פומרנץ שירתה כקצינת הנפגעים בפועל בחטיבת גולני במהלך מלחמת יום הכיפורים. בהמשך הייתה ממקימי מערך הנפגעים בצה"ל ובשנים 1988–1992 עמדה בראשו בדרגת אלוף-משנה. בשנת 1982 הייתה פומרנץ מהפעילות הבולטות להקמת אתר ההנצחה לזכרם של חללי חטיבת גולני ומוזיאון גולני. בנה, סמ"ר דניאל פומרנץ, נפל באסון הנגמ"ש במהלך קרב שג'אעייה (2014) במערכת צוק איתן, עם שישה מחבריו ליחידה, והניח בת-זוג. בעקבות נפילתו יזמה פומרנץ את "פרויקט הברקודים", שמטרתו להטביע ברקוד על כל קבר של חלל צה”ל, שבאמצעותו אפשר להיכנס לאתר זיכרון ייעודי לאותו חלל, ובו יוצגו קטעי קו ווידאו של בחלל, תמונות, סיפורים ופרטים עליו. עיריית רמת-גן קראה על שמו את המבנה של שבט צופי רמת אפעל. בטקס יום העצמאות 2024, שהוקדש למלחמת חרבות ברזל, השיאה פומרנץ את "משואת התקווה" עם החטופה המשוחררת אורי מגידיש וסגן-אלוף במילואים ליאת נפש. פומרנץ חברה בוועד המנהל של עמותת גולני, ובשנת 2020 ניסתה להתמודד לתפקיד יו"ר ארגון יד לבנים. לאחר פרישתה מהשירות הצבאי ניהלה פומרנץ בית ספר תיכון שש-שנתי, הייתה חברת מועצה ברמת אפעל ויו"ר ועד כפר אז"ר, שבו נולדה ובו היא מתגוררת. היא הייתה פעילה בעמותות למען רון ארד ושלום חיילי צה"ל, ובהמשך הייתה לפעילה בולטת בעמותת גדוד 13 וכן בעמותת חטיבת גולני. פומרנץ הסיימה בהצטיינות תואר שני במדעי החברה. היא נשואה ואם לארבעה בנים. מדיה וקבצים בנושא ורדה פומרנץ בוויקישיתוף שרי מקובר־בליקוב, ‏"אני אומרת למשפחות שמי שאומר שהזמן עושה את שלו, לא מבין על מה הוא מדבר", באתר מעריב אונליין, 2 באוגוסט 2024 "סלב של שכול": ורדה פומרנץ, האם השכולה שעובדת במטה החטופים, בריאיון ראשון, באתר כאן – תאגיד השידור הישראלי, 7 בינואר 2024 דודי פטימר, ‏"על קברו של דניאל כבר יש את הברקוד, וזה מרגש אותי ברמה שאי אפשר להסביר", באתר מעריב אונליין, 2 בדצמבר 2021 סיפור חייו באתר "יזכור", באתר www.izkor.gov.il אלמנות ללא טבעת: חידוש לשיר של עידן רייכל ליום הזיכרון, באתר "סרוגים", 11 באפריל 2021 dudi, הכירו את פרויקט הברקודים המדהים שהוקם ביוזמתה של ורדה - עמותת גולני, באתר amuta-golani.co.il, ‏2021-12-05 rgg-news, תודה מאמא: בצופים הנציחו את החניך שנהרג בצוק איתן - שתפו - כתבה מעניינת באתר רמת גן NEWS, באתר חדשות רמת גן גבעתיים NEWS, ‏2018-07-30 משרד ראש הממשלה, מדליקות משואת התקווה, באתר מערך הדיגיטל הלאומי, ‏1.4.24 אליהו לוקסנברג, ‏רגב הודיעה: קצינת הנפגעים הותיקה תדליק משואה, באתר "סרוגים", 6 במאי 2024 חברי הוועד - עמותת גולני, באתר amuta-golani.co.il, ‏2021-11-07 אורלי הררי, ורדה פומרנץ מתמודדת לתפקיד יו"ר ארגון יד לבנים, באתר www.inn.co.il, ‏25.11.2019 הילה קובו‏, קצינת הנפגעים ששכלה את בנה רצה לראשות יד לבנים: "דניאל מגייס אותי", באתר וואלה, 20 בדצמבר 2019
קוואריאטס

הקוואריאטס או הקוודיאטס (בלטינית: Quariates or Quadiates) היה שבט גאלי ששכן בעמק קווייראס (אנ'), בהרי האלפים, בתקופת הברזל. הם מוזכרים כ-Quariates (גם quadr -) על ידי פליניוס הזקן (המאה ה-1 לספירה), וכ-Quadiatium ו-Quariat(ium?) על כתובות. האטימולוגיה של השם לא ברורהה. כריסטיאן-ג'וזף גויאונווארצ'ה וקסבייר דלאמארה הציעו לגזור אותו מקלטית (קלחת), עם סיומת - ati (שייך ל). אלכסנדר פלילייב מציין כי רפלקס ה-q-קלטי נותר בעייתי בתרחיש זה. אזור קווירס, שהטירה שלו מתועדת כקוודראטום במאה ה-12, עשוי שנקרא על שם השבט הגאלי. הקוואריאטס שכנו בעמק קווייראס, בהרי האלפים. הטריטוריה שלהם הייתה ממוקמת דרומית לבריגיאני, מזרחית לסגובי, וצפונית לקטוריגס ולוונני. הם מופיעים על קשת סוסה, שהוקמה על ידי קוטיוס בשנים 8–9 לפני הספירה. Pliny (1938). Natural History. Loeb Classical Library. תורגם ע"י Rackham, H. Harvard University Press. ISBN 978-0674993648. Barruol, Guy (1969). Les Peuples préromains du Sud-Est de la Gaule: étude de géographie historique. E. de Boccard. OCLC 3279201. Delamarre, Xavier (2003). Dictionnaire de la langue gauloise: Une approche linguistique du vieux-celtique continental. Errance. ISBN 9782877723695. Falileyev, Alexander (2010). Dictionary of Continental Celtic Place-names: A Celtic Companion to the Barrington Atlas of the Greek and Roman World. CMCS. ISBN 978-0955718236. Nègre, Ernest (1990). Toponymie générale de la France. Librairie Droz. ISBN 978-2-600-02883-7. Talbert, Richard J. A. (2000). Barrington Atlas of the Greek and Roman World. Princeton University Press. ISBN 978-0691031699. Pliny. Naturalis Historia, 3:35. Corpus Inscriptionum Latinarum CIL 5:7321, 12:80. Falileyev 2010, s.v. Quariates. Delamarre 2003, p. 247. Nègre 1990, p. 1202. Barruol 1969, pp. 344–346. Talbert 2000, Map 17: Lugdunum. Barruol 1969, p. 35.
בסה קרסניקי

בסה קרסניקי (באלבנית: Besa Krasniqi, נולדה ב-5 במרץ 1993) היא זמרת שוודית-אלבנית, המוכרת בעיקר בקוסובו. היא הייתה השוודית הראשונה שהשתתפה בפסטיבלי אי קנגס, הקדם האלבני לתחרות הזמר של האירוויזיון. הפעם הראשונה אירעה בשנת 2015 עם השיר "Liroje hërtën". היא חזרה לתחרות בשנת 2024 עם "Esenciale", אותו כתבה בעצמה. קרסניקי נולדה ליד אגם וטרן מצפון לינשפין שבשוודיה. את תקופת נעוריה בילתה בעיקר במחוז סמולנד. בשנת 20011 הוציאה את אלבום הבכורה שלה. ארבע שנים אחר כך פורסם אלבומה השני. בשנת 2005 השתתפה בפוליפסט קידס בפרישטינה עם השיר "Vllaqko im". ב-2007 השתתפה פעם נוספת בתחרות, הפעם עם "Rritëm". באותה שנה פרסמה את הסינגל "Hey Dj" דרך חברת התקליטים פאמה רקורדס. בשנת 2011 השתתפה בתחרות המוזיקה טופ פסט עם השיר "Ënërr e vertuë". היא לא העפילה לגמר, זאת חרף אהדת הקהל שקיבלה. היא חזרה לתחרות גם בשנה שלאחר מכן עם "Mos mëndo". ב-2013 פרסמה את "I Wait For You".‏ בשנת 2015 השתתפה באירועי פסטיבלי אי קנגס, הקדם האלבני לאירוויזיון 2015, עם השיר "Liroje hërtën". את השיר, שיצא לאור ב-4 בדצמבר 2015, כתבה והלחינה לבדה. היא הפכה לזמרת השוודית הראשונה שהשתתפה בתחרות. בשנת 2024 שבה לאירוע עם השיר "Esenciale". "28 këngëtarët që konkurrojnë sivjet në Festivalin e RTSh-së". Shekulli. 30 באוקטובר 2014. אורכב מ-המקור ב-31 באוקטובר 2014. {{cite web}}: (עזרה) "Besa Krasniqi återigen ett på P3 Star listan med sin låt "I Wait For You Tonight"". Sveriges Radio. 18 במאי 2013. {{cite web}}: (עזרה) "Albania: National final entries presented". Eurovision.tv. 16 באוקטובר 2015. {{cite web}}: (עזרה) בסה קרסניקי, ברשת החברתית פייסבוק בסה קרסניקי, ברשת החברתית אינסטגרם בסה קרסניקי, סרטונים בערוץ היוטיוב
The Legend of Zelda: Echoes of Wisdom

The Legend of Zelda: Echoes of Wisdom (בעברית: האגדה של זלדה: הדים של חכמה) הוא משחק וידאו שנוצר עבור קונסולת הנינטנדו סוויץ' על ידי חברת נינטנדו. המשחק הוא חלק מסדרת משחקי "האגדה של זלדה". לראשונה, דמותה של הנסיכה זלדה משמשת כפרוטגוניסט המשחק במקומו של לינק. המשחק הוכרז לראשונה בפרזנטציית "Nintendo Direct" ב-18 ביוני 2024. והוא יצא ב-26 בספטמבר 2024. המשחק זכה לביקורות חיוביות מהמבקרים, ששיבחו אותו על הוויזואליה, הפסקול, הסיפור, זלדה כגיבורה, ומכניקה חדשה וחדשנות משחקיות. המשחק מונפש באותו הסגנון שבו הונפש החידוש למשחק "The Legend of Zelda: Link's Awakening (אנ')" משנת 2019.לראשונה בסדרת המשחקים, השחקנים שולטים בדמותה של הנסיכה זלדה ועליהם למצוא דרך להניס איום חדש על ממלכת היירול ולנסות להציל את לינק, שנעלם.במשחק זה, זלדה מצוותת לפיה בשם "טרי" ובעזרת מטה קסם מיוחד, היא מסוגלת לאחסן חפצים ומפלצות ולהשתמש בהם לאחר מכן על מנת לפתור חידות ולנצח אויבים בעולם המשחק. השחקן שולט בנסיכה זלדה, שיכולה להשתמש בכוחו של Tri Rod הקסום כדי ליצור "הדים", שהם חיקויים של חפצים ומפלצות שניתן להשתמש בהם באופן חופשי. עם זאת, יש הגבלה על כמה ניתן לזמן ולכל הד יש עלות שונה. בנוסף לכך שההדים נלחמים באויבים, זלדה יכולה להילחם באויבים ישירות על ידי הנפת חרב, בדומה ללינק ניתן להשתמש בצורה זו רק לזמן מוגבל, ואז יש למלא את האנרגיה שלה על ידי איסוף כדורי אנרגיה שנמצאו בעולם. זלדה יכולה לנסוע בשיטות שונות, כולל הדים, אתרי טיול מהיר הנקראים נקודות דרך, ברגל או על סוס. היא יכולה גם להחליף תלבושות או ציוד ולשלב מרכיבים לרכישת שייקים. בזמן שלינק מציל את זלדה מידיו של השד גאנון, לינק נעלם לאחר שהוא נשאב למעין מערבולת מסתורית. במהרה, מערבולות נוספות מופיעות ברחבי היירול וגורמות לשאר התושבים להיעלם. בעזרתה של פיה מסתורית בשם טרי, שנותנת לה את "מטה הטרי" (שיכול להעתיק אובייקטים ולאחר מכן להשתמש בהם בשנית), הנסיכה זלדה יוצאת במסע להצלת לינק והממלכה כולה. Ryan Dinsdale, The Legend of Zelda: Echoes of Wisdom Announced for Nintendo Switch With Zelda as Protagonist, IGN, ‏2024-06-18 (באנגלית) Michael McWhertor, New Legend of Zelda game finally makes Zelda the playable hero of Hyrule, Polygon, ‏2024-06-18 (באנגלית אמריקאית) Nintendo UK (2024-06-18), Nintendo Direct – 18/06/2024, נבדק ב-2024-06-18 The Legend of Zelda: Echoes of Wisdom Reviews, www.metacritic.com (באנגלית)
אנדריי שטוהרין

אנדריי ויטליוביץ' שטוהרין (באוקראינית: Андрій Віталійович Штогрін; נולד ב-14 בדצמבר 1998 באודסה שבאוקראינה) הוא כדורגלן אוקראיני המשחק בעמדת קשר הכנף בקבוצת נפטצ'י באקו. שטוהרין, יליד אודסה שבאוקראינה, גדל במחלקת הנוער של צ'רנומורץ אודסה המקומית, ובשנת 2018 החל לשחק בקבוצה הבוגרת של המועדון במסגרת ליגת העל האוקראינית. ב30 ליולי 2024 חתם בקבוצת נפטצ'י באקו. אנדריי שטוהרין, באתר Transfermarkt אנדריי שטוהרין, באתר Soccerway אנדריי שטוהרין, באתר WorldFootball.net אנדריי שטוהרין, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנדריי שטוהרין".
איבה רנסום ג'ידצ'וקוו

איבה רנסום ג'ידצ'וקוו (באנגלית: Ibeh Ransom Jidechukwu; נולד ב-29 ביוני 2003 בניגריה) הוא כדורגלן ניגרי המשחק בעמדת החלוץ בקבוצת הפועל ירושלים מליגת העל הישראלית. רנסום שיחק במחלקת הנוער של הפועל ניר רמת השרון, ובשנת 2022 החל לשחק בקבוצה הבוגרת של המועדון במסגרת הליגה הלאומית. הוא ערך 25 הופעות ליגה במדי המועדון, בהן הבקיע שלושה שערים. ב-6 בפברואר 2023 חתם באררט ירוואן מליגת העל הארמנית, במדיה ערך 46 הופעות ליגה והבקיע תשעה שערים. ב-18 ביוני 2024 חתם על חוזה לשנתיים בהפועל ירושלים מליגת העל הישראלית. רנסום נשוי להילה ילידת ירושלים ולהם ילדה ולכן לא נחשב לזר. איבה רנסום ג'ידצ'וקוו, באתר ההתאחדות לכדורגל בישראל איבה רנסום ג'ידצ'וקוו, באתר Transfermarkt איבה רנסום ג'ידצ'וקוו, באתר Soccerway איבה רנסום ג'ידצ'וקוו, באתר WorldFootball.net רותם פלדברג, ‏חלוץ ניגרי בן 20 חתם בהפועל ירושלים, באתר ערוץ הספורט, 18 ביוני 2024 מערכת ONE, ‏איבה רנסום ג'ידצ'וקובו חתם בהפועל ירושלים, באתר ONE‏, 18 ביוני 2024
טונגאית

טונגאית היא שפה אוסטרונזית של הענף הפולינזי שמקורה במדינת האיים טונגה. לשפה זאת יש כ-187,000 דוברים. טונגאית היא אחת ממגוון השפות בענף הפולינזי של השפות האוסטרונזיות, יחד עם ההוואית, המאורית, הסמואית והטהיטית, למשל. יחד עם הניואית, הוא יוצר את תת-הקבוצה הטונגאית של הפולינזית. טונגאית יוצאת דופן בין השפות הפולינזיות בכך שיש לה מבטא כביכול סופי. כמו בכל השפות הפולינזיות, טונגנית התאימה את המערכת הפונולוגית של הפרוטו-פולינזית. לטונגאית יש ספרות בעל פה עשירה מאוד והיא בעיקר שפה מדוברת, ולא כתובה. אחד הפרסומים הראשונים של טקסטים טונגאיים היה בדקדוק ובמילון השפה הטונגאית של ויליאם מרינר, שנערך ופורסם בשנת 1817 על ידי ג'ון מרטין כחלק מכרך 2 של "החשבון של מרינר על הילידים של איי טונגה, בדרום האוקיינוס השקט". האורתוגרפיה השתנתה מאז תקופתו של מרינר. התנ"ך וספר מורמון תורגמו לטונגאית ומעט ספרים אחרים נכתבו בשפה זו. ישנם מספר מגזינים שבועיים וחודשיים בטונגאית, אך אין עיתונים יומיים. עיתונים שבועיים (חלקם פעמיים בשבוע): "Ko e Kalonikali ʻo Tonga" "Ko e Keleʻa" "Taimi ʻo Tonga" "Talaki" "Ko e Tauʻatāina" "Tonga Maʻa Tonga" עיתונים של חודש או חודשיים, בעיקר פרסומי כנסייה: "Taumuʻa lelei" (הכנסייה הקתולית) "Tohi fanongonongo" (הכנסייה המתודיסטית הטונגאית) "Liahona" (הכנסייה המורמונית) "ʻOfa ki Tonga" (כנסיית הטוקייקולו) לוח השנה הטונגאי התבסס על שלבי הירח והיו לו 13 חודשים. המטרה העיקרית של לוח השנה, עבור הטונגאים, הייתה לקבוע את מועד השתילה והגידול של בטטות, שהיו המזון הבסיסי החשוב ביותר של טונגה. שפה זאת היא השפה הרשמית של טונגה. אצל רוב המדינות האחרות המוזכרות כאן, זאת שפה שולית בלבד כנסייה אוסטרלית "חשבון על הילידים של איי טונגה, בדרום האוקיינוס השקט. עם דקדוק ואוצר מילים מקוריים של שפתם". 1817 ראה כאן (באנגלית)
Hymn to the Fallen

Hymn to the Fallen (בעברית: מזמור לנופלים) היא יצירה מוזיקלית בת כשש דקות, הכלולה בפסקול של סרט הקולנוע להציל את טוראי ריאן משנת 1998. היצירה היא אינסטרומנטלית ומבוצעת על ידי תזמורת בליווי מקהלה. היא מהווה שיר אבל על מותם של הנופלים בקרב - במלחמה בצרפת, נשואת הסרט, ובמלחמות בכלל, והלל לגבורתם והקרבתם. השימוש במהלכה בתופים ובכלי נשיפה מקנים לה גוון צבאי בולט. היצירה מופיעה בתחילתו ובסופו של הפסקול של הסרט "להציל את טוראי ראיין". הפסקול כולו חובר על ידי המוזיקאי והמנצח ג'ון ויליאמס. הוא הוקלט בעיר בוסטון בנגינת התזמורת הסימפונית של בוסטון ובליווי מקהלת הפסטיבל של טנגלווד (אנ'). אלבום הפסקול כולו, שפורסם ב-1998, זכה בפרס גראמי לפסקול הטוב ביותר למדיה חזותית לשנת 1999. היצירה Hymn to the Fallen הייתה לנעימת זיכרון לקורבנות המלחמות, והיא מושמעת בארצות הברית ביום הזיכרון וביום הווטרנים השנתיים. היצירה, בערוץ של ג'ון ויליאמס באתר יוטיוב